CELEX: 62019TN0631
Language: lv
Date: 2019-09-21 00:00:00
Title: Lieta T-631/19: Prasība, kas celta 2019. gada 21. septembrī – BNetzA/ACER

11.11.2019   
            
            
               LV
            
            
               Eiropas Savienības Oficiālais Vēstnesis
            
            
               C 383/69
            
         
      Prasība, kas celta 2019. gada 21. septembrī – BNetzA/ACER
      (Lieta T-631/19)
      (2019/C 383/78)
      Tiesvedības valoda – vācu
      
         Lietas dalībnieki
      
      
         Prasītāja: Bundesnetzagentur für Elektrizität, Gas, Telekommunikation, Post und Eisenbahnen (BNetzA) (pārstāvji: H. Haller, T. Heitling, L. Reiser, N. Gremminger un V. Vacha, advokāti)
      
         Atbildētāja: Energoregulatoru sadarbības aģentūra (ACER)
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt turpinājumā minētās tiesību normas, kas ir ietvertas atbildētājas 2019. gada 21. februāra Lēmumā Nr. 2/2019 un saistībā ar to pieņemtajā atbildētājas Apelācijas valdes 2019. gada 11. jūlija Lēmumā Nr. A-003-2019:
                  
                              i)
                           
                           
                              I pielikuma 5. panta 5.–9. punktu;
                           
                        
                              ii)
                           
                           
                              pielikuma 10. panta 4. punkta otro teikuma daļu un 5. punktu;
                           
                        
                              iii)
                           
                           
                              pielikuma 17. panta 3. punkta d) apakšpunkta vii) punktu;
                           
                        
                              iv)
                           
                           
                              pielikuma 16. panta 2. punkta otro teikumu un 3. punkta d) apakšpunkta vii) punktu;
                           
                        
                              v)
                           
                           
                              pielikuma 5. panta 5.–9. punktu;
                           
                        
                              vi)
                           
                           
                              visas I un II pielikumā ietvertās tiesību normas, kuras attiecas tieši uz i)–v) punktā minētajām tiesību normām;
                           
                        
            
                  —
               
               
                  pakārtoti atcelt atbildētājas 2019. gada 21. februāra Lēmumu Nr. 2/2019 un saistībā ar to pieņemto atbildētājas Apelācijas valdes 2019. gada 11. jūlija Lēmumu Nr. A-003-2019 kopumā;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasība ir pamatota ar šādiem pamatiem:
      
                  1.
               
               
                  Pirmais pamats – apstrīdētā lēmuma formālais prettiesiskums
                  
                     ACER lēmums esot formāli prettiesisks, jo, pieņemot apstrīdēto lēmumu, ACER esot pārsniegusi savas pilnvaras.
               
            
                  2.
               
               
                  Otrais pamats – Eiropas Parlamenta un Padomes Regulas (ES) 2019/943 (1) pārkāpums
                  
                              —
                           
                           
                              
                                 ACER neesot tiesību noteikt mehānismu, saskaņā ar kuru iepriekšējā atlasē no jaudas aprēķina tiek izslēgti iekšējie tīkla elementi.
                           
                        
                              —
                           
                           
                              
                                 ACER savā lēmumā esot i) noteikusi kritiskos tīkla elementus, ii) paredzējusi nevienlīdzīgu elektroenerģijas pārvadīšanas sadales faktora vērtības piemērošanu attiecībā uz iekšējiem tīkla elementiem un pārrobežu tīkla elementiem un iii) ieviesusi efektivitātes kritēriju iekšējiem tīkla elementiem. Tas esot Regulas (ES) 2019/943 16. panta 4. un 8. punkta pārkāpums.
                           
                        
                              —
                           
                           
                              
                                 ACER apstrīdētajā lēmumā esot noteikusi, ka tirdzniecības zonu konfigurācija ir jāizvērtē saskaņā ar konkrētu metodi un konkrētos termiņos. Tas esot pretrunā Regulai (ES) 2019/943.
                           
                        
                              —
                           
                           
                              Pārvades sistēmu operatori faktiski esot spiesti savos iekšējos tīkla elementos nodrošināt minimālās tirdzniecības jaudas pieejamību 100 % apmērā un vairāk pārrobežu tirdzniecībai. Tas esot pretrunā Regulai (ES) 2019/943.
                           
                        
                              —
                           
                           
                              
                                 ACER vēloties ilgtermiņā no jaudas aprēķina izslēgt iekšējos savienojumus, kuru elektroenerģijas pārvadīšanas sadales faktora vērtība ir mazāka par 10 %. Tas esot pretrunā Regulai (ES) 2019/943.
                           
                        
                              —
                           
                           
                              Ieviešot efektivitātes kritēriju, tiekot apiets Regulas (ES) 2019/943 15. panta 2. punktā ietvertais pārejas noteikums.
                           
                        
                              —
                           
                           
                              Ar ACER lēmumu tiekot pārkāpts Regulas (ES) 2019/943 14. panta 5. punkts, jo tajā neesot ņemti vērā jauni ieguldījumi tīkla infrastruktūrā.
                           
                        
                              —
                           
                           
                              
                                 ACER pieprasot plašu korektīvu pasākumu piemērošanu. Tas esot pretrunā Regulas (ES) 2019/943 prasībām.
                           
                        
                              —
                           
                           
                              
                                 ACER apejot Regulas (ES) 2019/943 noteikumus par tirdzniecības zonu jaunu konfigurāciju.
                           
                        
                              —
                           
                           
                              
                                 ACER radot sev kompetenci jaunas tirdzniecības zonu kārtības noteikšanā, tādējādi pārkāpdama Regulas (ES) 2019/943 14. panta 3. un 6.–8. punktu un 15. panta 5. un 7. punktu.
                           
                        
            
                  3.
               
               
                  Trešais pamats – Komisijas Regulas (ES) 2015/1222 (2) pārkāpums
                  
                              —
                           
                           
                              
                                 ACER ieviestais efektivitātes kritērijs faktiski piespiežot dalībvalstis veikt savu tirdzniecības zonu rekonfigurāciju. Tas esot pretrunā Regulas (ES) 2015/1222 prasībām.
                           
                        
                              —
                           
                           
                              
                                 ACER pieprasot plašu korektīvu pasākumu piemērošanu. Tas esot pretrunā Regulas (ES) 2015/1222 prasībām.
                           
                        
            
                  4.
               
               
                  Ceturtais pamats – samērīguma principa pārkāpums
                  
                     ACER lēmums esot nesamērīgs, jo tas neesot piemērots Regulas (ES) 2015/1222 mērķu īstenošanai.
               
            
                  5.
               
               
                  Piektais pamats – nediskriminācijas principa pārkāpums
                  Kritisko tīkla elementu un savlaicīgu korektīvu pasākumu loka plūsmas novēršanai noteikšana radot netiešu diskrimināciju pilsonības dēļ.
               
            
         (1)  Eiropas Parlamenta un Padomes Regula (ES) 2019/943 (2019. gada 5. jūnijs) par elektroenerģijas iekšējo tirgu (OV 2019, L 158, 54. lpp.).
      
         (2)  Komisijas Regula (ES) 2015/1222 (2015. gada 24. jūlijs), ar ko izveido jaudas piešķiršanas un pārslodzes vadības vadlīnijas (OV 2015, L 197, 24. lpp.).